Acum câteva săptămâni toată România era disperată din cauza unor americani care aparent ar fi zis că România e cel mai oribil lucru care există în universul cunoscut. Pentru că noi nu suntem presa din România, să scriem mizerii de genul ăsta, am preferat să stăm de vorbă cu ei – și avem discuția înregistrată pentru voi, ascultătorii de ICR Podcast, dar nu numai.

I-am rugat pe Audrey și pe Harry să ne povestească despre călătoria lor prin România, despre felul în care au perceput țara și prin ce aventuri au trecut. Despre ce au dorit să spună de fapt și ceea ce s-a înțeles, și am încercat să le transmitem mesajul pe care noi l-am mai primit și de la alții ca noi: că înțelegem ce s-a întâmplat acolo, ce au vrut să zică, și că știm că nu au vrut să „dărâme” România în niciun fel.

Pentru că nu prea au avut parte decât de feedback negativ, v-aș invita să ne spuneți ce părere aveți voi despre ei – aici, pe postarea aceasta sau pe cea de pe Facebook – și am vrea să le transmite gândurile și întrebările voastre. Așa că vă rog, dacă vreți să auziți ceva în mod special de la Audrey și Harry dați-ne de veste.